
 15.1.2015
 BG
 Официален вестник на Европейския съюз
 L 9/11
 РЕГЛАМЕНТ ЗА ИЗПЪЛНЕНИЕ (ЕС) 2015/48 НА КОМИСИЯТА
 от 14 януари 2015 година
 за вписване на название в регистъра на защитените наименования за произход и защитените географски указания [Vinagre de Montilla-Moriles (ЗНП)]
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 3, буква б) от него,
 като има предвид, че:
 (1)
 Регламент (ЕС) No 1151/2012 влезе в сила на 3 януари 2013 г. Той отмени и замени Регламент (ЕО) No 510/2006 на Съвета от 20 март 2006 г. относно закрилата на географски указания и наименования за произход на земеделски продукти и храни (2).
 (2)
 В съответствие с член 6, параграф 2 от Регламент (ЕО) No 510/2006 заявката за регистрация на названието „Vinagre de Montilla-Moriles“, подадена от Испания, бе публикувана в Официален вестник на Европейския съюз
 (3).
 (3)
 Италия подаде възражение срещу регистрацията съгласно член 7 от Регламент (ЕО) No 510/2006. Комисията разгледа възражението и прецени, че то е приемливо по смисъла на член 10 от Регламент (ЕС) No 1151/2012. Възражението се отнася до възможната заплаха за съществуването на продукт, който се предлага законно на пазара в продължение на най-малко пет години преди датата на публикуване, или на продукти, обхванати от защитеното географско указание „Aceto Balsamico di Modena“, до неизпълнението на разпоредбите относно етикетирането, съдържащи се в Директива 2000/13/ЕО на Европейския парламент и на Съвета от 20 март 2000 г. за сближаване на законодателствата на държавите членки относно етикетирането, представянето и рекламата на храните (4), както и до неизпълнението на специалните разпоредби относно предлагането на пазара на категориите лозаро-винарски продукти, посочени в Регламент (ЕО) No 1234/2007 на Съвета (5) [заменен с Регламент (ЕС) No 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) No 922/72, (ЕИО) No 234/79, (ЕО) No 1037/2001 и (ЕО) No 1234/2007 на Съвета (6)].
 (4)
 С писмо от 10 юни 2013 г. Комисията прикани Испания и Италия да постигнат взаимна договореност в съответствие с член 51, параграф 3 от Регламент (ЕС) No 1151/2012. Съгласно разпоредбите на същия член Испания изпрати на 10 октомври 2013 г. писмо със своя доклад относно периода на консултации. В писмо от 25 октомври 2013 г. Италия потвърди своето възражение срещу регистрацията, като посочените от нея мотиви бяха различни от първоначално изтъкнатите. Тъй като между тези две държави не бе постигнато съгласие в определения срок, Комисията следва да вземе решение в съответствие с член 52, параграф 3, буква б) от посочения регламент.
 (5)
 По отношение на евентуалната заплаха за съществуването на продукт, който се предлага законно на пазара в продължение на най-малко пет години преди датата на публикуване, или продукти, обхванати от защитеното географско указание „Aceto Balsamico di Modena“, прегледът на предоставените от страните документи показва, че този мотив за